google/wiki40b huggingface dataset:
मोरमा, लखीसराय

मोरमा, भारत के बिहार राज्य का एक बड़ा गांव है। यह लखीसराय जिला में लखीसराय प्रखण्ड के अन्तर्गत आता है। यह लखीसराय के प्रमुख पंचायतों में से एक है। इस पंचायत में 7 गांव है। यह लखीसराय जिला के पश्चिम दिशा में 8 किलोमीटर दूर स्थित है। यहां आने का निकटतम रेलवे स्टेशन लखीसराय जंक्शन और करौता-पतनेर स्टेशन है।
मोरमा एक कृषि प्रधान गाँव है।  यहाँ के ज्यादातर लोग खेती और पशुपालन पर ही निर्भर हैं। गांव के लोग लगभग 3000 बीघा के आसपास जमीन पर खेती करते हैं।यहां दूध का उत्पादन भी अच्छा हो जाता है। यहां की जनसंख्या लगभग  6000 के आसपास है। इस गांव में दो विद्यालय, चार मंदिर और कई आकर्षक तालाब हैं।
भाद्रपद शुक्ल तृतीया

भाद्रपद शुक्ल तृतीया  भारतीय पंचांग  के अनुसार छठवें माह की तृतीय तिथि है, वर्षान्त में अभी २०७ तिथियाँ अवशिष्ट हैं।
टोंगा

टोंगा, आधिकारिक रूप से टोंगा राजशाही, दक्षिण प्रशान्त महासागर में स्थित एक द्वीपमण्डल है, जिसमें १६९ द्वीप है, जिनमें से ३६ अबसासित हैं। राजशाही उत्तर-दक्षिण पंक्ति में लगभग ८०० किलोमीटर तक फैली हुई है।

जनसांख्यिकी

टोंगा की कुल जनसंख्या १,०४,००० है।
क़ुरआन में महिलाओं का ज़िक्र

हव्वा

हव्वा, क़ुरआन में अन्य सभी महिलाओं की तरह (मरयम बिन्त इमरान (अलै०) के अलावा) नाम से उल्लिखित नहीं है। हालांकि बाद की हदीसों में उन्हें हव्वा के रूप में जानी जाती है। वे कुल तीन सूरहों में उल्लिखित हैं, दो सूरहों में आदम(अलै०) की "साथी" और "बीवी" के रूप में उल्लिखित, जबकि आख़री एक सूरह में सिर्फ़ आदम(अलै०) का उल्लेख मिलता है।
क़ुरआन में हव्वा की भूमिका आदम के साथी के रूप में है। अल्लाह ने आदम को आगाह कर दिया था कि इबलिस (शैतान) उनके और हव्वा का दुश्मन है।
"तो मैंने (आदम से कहा) कि ऐ आदम ये यक़ीनी तुम्हारा और तुम्हारी बीवी का दुशमन है तो कहीं तुम दोनों को बेहिश्त से निकलवा न छोड़े तो तुम (दुनिया की) मुसीबत में फँस जाओ"
—क़ुरआन, सूरा 20 (ता-हा), आयत 117
बारहसिंगा

अभिलक्षण

वयस्क नर कन्धे तक १३२ से.मी. तक हो सकता है और इसका वज़न १७०-१८० कि. तक हो सकता है। औसतन सींग की लंबाई घुमाव के साथ ७५ से.मी. और सींगों के बीच की परिधि १३ से.मी. तक होती है। सींगों की रिकॉर्ड लंबाई १०४.१ से.मी. देखी गई है।

आवास का क्षेत्र

बारहसिंगा गंगा के मैदान में बहुतायत में पाया जाता था। वह मध्य भारत में भी गोदावरी नदी तक पाया जाता था। गुजरात में इसके १,००० वर्ष पूर्व के अवशेष मिले हैं। आज यह अपने आवासीय क्षेत्र के पश्चिमी परिधि से विलुप्त हो गया है। सन् २००८ ई. में इसकी जंगली आबादी ३,५०० से ५,१०० आंकी गई है, जिनमें से बहुत प्राणी सुरक्षित क्षेत्रों के बाहर असुरक्षित अवस्था में रहते हैं।
तराई इलाके में यह दलदलीय क्षेत्र में रहता है और मध्य भारत में यह वनों के समीप के घास के मैदानों में रहता है। 
उत्तर पूर्वी भारत में यह असम में पाया जाता है, जहाँ मुख्यतः काज़ीरंगा राष्ट्रीय उद्यान में पाया जाता है, हालांकि कुछ आबादी मानस राष्ट्रीय उद्यान में भी पायी जाती है। अरुणाचल प्रदेश में शायद यह विलुप्त हो गया है।

पहले दो भौगोलिक वर्ग पहचाने जाते थे। दुवॉचॅली—जो कि मनोनीत वर्ग है— उत्तर प्रदेश के तराई क्षेत्र, असम तथा सुन्दरवन के दलदलीय इलाके में रहता है। इस वर्ग के फैले हुये खुर होते हैं और खोपड़ी भी थोड़ी बड़ी होती है। ब्रॅन्डॅरी मध्य भारत, प्रमुखतः मध्य प्रदेश के ठोस मैदानी इलाकों में पाया जाता है। बाद में असम के वर्ग को रंजीतसिंही नाम दिया गया। यही वर्ग सबसे ज़्यादा ख़तरे में है।

मध्य भारत में यह कान्हा राष्ट्रीय उद्यान के अलावा बाकी सारे क्षेत्र से लुप्त हो गया है। यहाँ पर भी सन् १९५० ई. की ३,००० की आबादी से घट कर केवल एक दशक में यह १०० तक रह गई थी। सन् १९७० ई. में यह सिर्फ़ ६६ रह गई थी।

पर्यावरण एवं व्यवहार

मध्य भारत में इनके ८-२० के झुण्ड होते हैं, लेकिन ६० प्राणियों के झुण्ड भी पाये जाते हैं। झुण्डों में मादाओं की संख्या नरों से दुगुनी होती है। प्रजनन काल में यह वयस्कों के बड़े झुण्ड बनाते हैं। प्रजनन काल सितम्बर से अप्रैल तक चलता है और २४०-२५० दिनों के गर्भ काल के पश्चात शावकों का जन्म अगस्त से नवंबर में होता है। कान्हा राष्ट्रीय उद्यान में सितम्बर-अक्टूबर में सबसे ज़्यादा जन्म होते हैं।

यह सवेरे और शाम को अधिक खाना पसन्द करता है तथा सांभर से कम निशाचर होता है। भयभीत होने पर यह तीखे स्वर में चिल्लाता है।

यह एक समय में एक ही शावक को जन्म देता है। बंदी अवस्था में यह २३ वर्ष तक जीवित पाया गया है।
ख़ितानी भाषा

ख़ितानी भाषा मध्य एशिया में बोले जाने वाली एक विलुप्त भाषा थी जिसे ख़ितानी लोग बोला करते थे। यह भाषा सन् ३८८ से सन् १२४३ तक ख़ितानी राज्य व्यवस्था के लिए प्रयोगित थी। भाषा-परिवार के नज़रिए से इसे मंगोल भाषा-परिवार का सदस्य माना जाता है, हालांकि जब यह बोली जाति थी तब आधुनिक मंगोल भाषा अस्तित्व में नहीं थी। यह भाषा पहले ख़ितानियों के लियाओ राजवंश और फिर कारा-ख़ितान की राजभाषा रही। किसी ज़माने में कुछ भाषावैज्ञानिक समझते थे कि इसका मंगोल भाषा होने कि बजाए एक तुन्गुसी भाषा होना अधिक संभव है, लेकिन वर्तमान युग में लगभग सभी विद्वान इस एक मंगोल भाषा मानते हैं। क्योंकि यह भाषा काफ़ी अरसे तक उईग़ुर जैसी तुर्की भाषाओँ के संपर्क में रही, इसलिए इनमें शब्दों का आपसी आदान-प्रदान होता रहा।

मंगोलों पर प्रभाव

चंगेज़ ख़ान द्वारा स्थापित मंगोल साम्राज्य के शुरुआती चरणों में ख़ितानी और उईग़ुर भाषाओँ का उस साम्राज्य पर गहरा असर पड़ा। उस समय के कुछ ख़ितानी शब्द आधुनिक हिंदी तक में पहुँच गए हैं, जैसे कि 'दरोग़ा'।

लिपि

ख़ितानी भाषा लिखने के लिए दो बिलकुल अलग लिपियों का प्रयोग किया जाता था, हालांकि दोनों ही चीनी लिपि पर आधारित थी। एक को बड़ी ख़ितानी लिपि कहा जाता था और दूसरी को छोटी ख़ितानी लिपि।
ट्राईग्लीसेराइड

ट्राईग्लीसेराइड या ट्राईग्लीसेरॉल वे ग्लीसेराइड होते हैं, जो तीन वसा अम्ल से एस्टरीकृत किये होते हैं। ये वनस्पति तेल एवं जंतु वसा के प्रमुख संघटक होते हैं।
१२४२ ईसा पूर्व

१२४२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १२४२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
पर्ल वी पूरी

अभिनय

इनका जन्म आगरा, उत्तर प्रदेश में हुआ। इनके पिता चाहते थे की यह उनका पारिवारिक व्यवसाय में उनका साथ दें। लेकिन पर्ल वी पूरी उनके इच्छा के विरुद्ध अभिनय करने लिए मुंबई आ गए। इसके बाद उन्हें स्टार प्लस के धारावाहिक फिर भी ना माने... बद्तमीज़ दिल के लिए मुख्य किरदार के लिए चुना गया।
श्रावण शुक्ल प्रतिपदा

श्रावण शुक्ल प्रतिपदा भारतीय पंचांग  के अनुसार पांचवे माह की प्रथम तिथि है, वर्षान्त में अभी २३९ तिथियाँ अवशिष्ट हैं।
कुछ कुछ होता है

संक्षेप

राहुल (शाहरुख़ खान) और अंजलि (काजोल देवगन) एक ही कॉलेज में पढ़ते हैं। राहुल एक खुशदिल और मस्तमौला लड़का होता है और अंजलि एक लड़कों जैसी लगने वाली और उन्हीं के जैसे शौक रखने वाली लड़की होती है। अंजलि और राहुल दोनों बहुत अच्छे दोस्त होते हैं और पूरे कॉलेज की जान होते है। जहाँ राहुल कॉलेज की लड़कियों के पीछे भागता है वहीं अंजलि को राहुल की इस तरह की हरकते बेहद नापसंद होती है। पर राहुल को अपने ही कॉलेज में ऑक्सफ़ोर्ड से पड़ने आई प्रिन्सिपल की बेटी टीना (रानी मुखर्जी) से प्यार हो जाता है। राहुल को टीना के साथ देखकर अंजलि को जलन होने लगती है और तब उसे एहसास होता है कि अंजलि की राहुल से दोस्ती नहीं प्यार है। टीना भी राहुल से प्यार करने लगती है लेकिन इसी बीच वो अंजलि को देखकर जान जाती है कि वो भी राहुल से प्यार करती है। यहाँ कहानी में प्रेम त्रिकोण बनता है लेकिन राहुल और टीना के लिए अंजलि कॉलेज छोड़ देती है।
राहुल और टीना शादी कर लेते हैं और उनकी एक बेटी होती है जिसका नाम वे अंजलि रखते हैं। टीना मरने से पहले अपने बेटी के लिए उसके हर जन्मदिन पर एक चिट्ठी तोहफे में छोड़ कर जाती है। चिट्ठियो में उसकी, राहुल और अंजलि के कॉलेज की दास्तान बयान होती है। अंजलि को 8 साल की होने पर पता लगता है कि कॉलेज में अंजलि (काजोल देवगन) उसके पापा से कितना प्यार करती थी और उसकी मरती हुई माँ का एक ही ख्वाब था -राहुल और अंजलि को फिर से मिलाना। वो कसम खाती है कि वो अपने पापा को अंजलि से मिलाएगी और वो अंजलि को ढूँढ़ना शुरू कर देती है। उसे अंजलि तो मिल जाती है लेकिन तब तक अंजलि की मँगनी अमन (सलमान खान) से हो चुकी होती है।
राहुल और उसका परिवार अंजलि की शादी में जाता है, जहां राहुल चुपचाप अंजलि को कबूल करता है कि वह उससे प्यार करता है। इसे समझते हुए, अंजलि शादी करने में संकोच करती है और खड़े होते हुए रोने लग जाती है। अमान उसकी आंखों में आँसू देख महसूस करता है कि वह हमेशा राहुल से प्यार करती रही है। वह अंजलि को सगाई से मुक्त करता है और राहुल से शादी करने के लिए कहता है। राहुल और अंजली शर्मा शादी कर लेते हैं।
असुरकोट

असुरकोट नेपालके लुम्बिनी अंचलके अर्घाखाँची जिलाकी एक गाँव विकास समिति है।
घर्षण बल सूक्ष्मदर्शिकी

घर्षण बल सूक्ष्मदर्शिकी (Friction force microscopy (FFM)), बल क्रमवीक्षण सूक्ष्मदर्शिकी (scanning force microscopy) का उपक्षेत्र है जो दो लघु (सूक्ष्म) तलों के बीच सर्पण (स्लाइडिंग) के विरुद्ध लगने वाले पार्श्व बल (लैटरल फोर्स) के मापन पर आधारित है। इस तकनीक में, एक नुकीली वस्तु का नोंक किसी तल पर सरकाया जाता है तथा इस क्रिया में लगने वाले पार्श्व बलों को रिकार्ड कर लिया जाता है।
केसरिया

स्‍तूप

भगवान बुद्ध जब महापरिनिर्वाण ग्रहण करने कुशीनगर जा रहे थे तो वह एक दिन के लिए केसरिया में ठहरें थे। जिस स्‍थान पर पर वह ठहरें थे उसी जगह पर कुछ समय बाद सम्राट अशोक ने स्‍मरण के रूप में स्‍तूप का निर्माण करवाया था। इसे विश्‍व का सबसे बड़ा स्‍तूप माना जाता है। वर्तमान में यह स्‍तूप 1400 फीट के क्षेत्र में फैला हुआ है और इसकी ऊंचाई 51 फीट है। अलेक्‍जेंडर कनिंघम के अनुसार मूल स्‍तूप 70 फीट ऊंचा था।

विशेषता

यह स्तूप आठ मंजिलो मे विभक्त है,जो अपने आप मे अपनी भव्यता को प्रदर्शित करती हैं।पहली मंजिल से लेकर सातवीं मंजिल तक एक क्रम में ब्रैकेटनुमा छोटा छोटा कमरा बना हुआ हैं,जिसमें महात्मा बुद्ध की कुछ मुर्तियो के अवशेष आज भी सुरक्षित हैं। जिन्हें देखकर यह सहज ही अनुमान लगाया जा सकता है कि यह कितना भव्य रहा होगा।इस इक्यावन फुट ऊँचे स्तूप में तकरीबन २०० के करीब में मूर्तियाँ रही होगी, जो आज लगभग अप्राप्य हैं।इसकी केवल अनुमान ही लगायी जा सकती है।

देवरा

यह केसरिया से दो मील दक्षिण में स्थित है। देवरा ही केसरिया के समृद्ध इतिहास का सबसे चमकता सितारा था। वर्तमान में यहां पर ईटों का एक विशाल टीला है। इस जगह का भगवान बुद्ध के जीवन में महत्‍वपूर्ण स्‍थान था।

लिंगम

यह लिंगम भगवान केसरनाथ मंदिर में स्‍थापित है। इस लिंगम को केसरिया की सबसे अमूल्‍य निधि माना जाता है। यह लिंगम 1969 ई॰ में एक नहर की खुदाई के दौरान मिला था। स्‍थानीय लोगों का मानना है कि यह लिंगम ठीक उसी प्रकार का है जिस प्रकार का जिक्र अग्नि पुराण में मिलता है। इसी कारण स्‍थानीय लोगों का मानना है कि यह लिंगम बहुत प्राचीन है। श्रावण मास के प्रत्‍येक सोमवार और शुक्रवार को यहां भक्‍तों की काफी भीड़ होती है।

धक्‍कान्‍हा मठ

केसरिया प्राचीन काल में सांस्‍कृतिक दृष्‍िट से एक महत्‍वपूर्ण स्‍थान था। केसरिया की यह सांस्‍कृतिक समृद्धता धक्‍कान्‍हा मठ के माध्‍यम से प्रतिबिंबित होती है। इस मठ का इतिहास दो सौ वर्ष पुराना है। यह मठ जिला मुख्‍यालय से 7 किलोमीटर दक्षिण में धक्‍कान्‍हा गांव में स्थित है।

गांधी पुस्‍तकालय

यह एक समृद्ध पुस्‍तकालय है। इस पुस्‍तकालय में बहुत सी अमूल्‍य पुस्‍तके हैं। यहां गांधी जी से संबंधित अनेकों पुस्‍तके हैं। जैसा कि हम सभी लोग जानते है कि गांधी जी 1917 ई॰ में नील की खेती के विरोध में सत्‍याग्रह करने के लिए चंपारण आए थे। उस समय वे केसरिया भी आए थे। उस सत्‍याग्रह का केसरिया पर महत्‍वपूर्ण प्रभाव पड़ा था।
भारत में मोटापा

भारत में मोटापा २१ वीं शताब्दी में महामारी अनुपात तक पहुंच गया है, जो की देश की ५% आबादी को प्रभावित करता है। वैश्विक खाद्य बाजारों में भारत के निरंतर एकीकरण के बाद अस्वास्थ्यकर, संसाधित भोजन अधिक सुलभ हो गया है। इसके करण प्रति व्यक्ति औसत कैलोरी सेवन बढ़ रहा है। मोटापे हृदय रोग के लिए एक प्रमुख जोखिम कारक है, भारतीय हृदय संघ जैसे एनजीओ इस मुद्दे के बारे में जागरूकता बढ़ा रहे हैं। 
अंतरराष्ट्रीय स्तर पर, २५ किलोग्राम / एम २ से अधिक बीएमआई को अधिकवजन माना जाता है।
उज्जैन का महाकालेश्वर मंदिर

इतिहास

इतिहास से पता चलता है कि उज्जैन में सन् ११०७ से १७२८ ई. तक यवनों का शासन था। इनके शासनकाल में अवंति की लगभग ४५०० वर्षों में स्थापित हिन्दुओं की प्राचीन धार्मिक परंपराएं प्राय: नष्ट हो चुकी थी। लेकिन १६९० ई. में मराठों ने मालवा क्षेत्र में आक्रमण कर दिया और २९ नवंबर १७२८ को मराठा शासकों ने मालवा क्षेत्र में अपना अधिपत्य स्थापित कर लिया। इसके बाद उज्जैन का खोया हुआ गौरव पुनः लौटा और सन १७३१ से १८०९ तक यह नगरी मालवा की राजधानी बनी रही। मराठों के शासनकाल में यहाँ दो महत्त्वपूर्ण घटनाएँ घटीं - पहला, महाकालेश्वर मंदिर का पुनिर्नर्माण और ज्योतिर्लिंग की पुनर्प्रतिष्ठा तथा सिंहस्थ पर्व स्नान की स्थापना, जो एक बहुत बड़ी उपलब्धि थी। आगे चलकर राजा भोज ने इस मंदिर का विस्तार कराया।

वर्णन

मंदिर एक परकोटे के भीतर स्थित है। गर्भगृह तक पहुँचने के लिए एक सीढ़ीदार रास्ता है। इसके ठीक उपर एक दूसरा कक्ष है जिसमें ओंकारेश्वर शिवलिंग स्थापित है। मंदिर का क्षेत्रफल १०.७७ x १०.७७ वर्गमीटर और ऊंचाई २८.७१ मीटर है। महाशिवरात्रि एवं श्रावण मास में हर सोमवार को इस मंदिर में अपार भीड़ होती है। मंदिर से लगा एक छोटा-सा जलस्रोत है जिसे कोटितीर्थ कहा जाता है। ऐसी मान्यता है कि इल्तुत्मिश ने जब मंदिर को तुड़वाया तो शिवलिंग को इसी कोटितीर्थ में फिकवा दिया था। बाद में इसकी पुनर्प्रतिष्ठा करायी गयी। सन १९६८ के सिंहस्थ महापर्व के पूर्व मुख्य द्वार का विस्तार कर सुसज्जित कर लिया गया था। इसके अलावा निकासी के लिए एक अन्य द्वार का निर्माण भी कराया गया था। लेकिन दर्शनार्थियों की अपार भीड़ को दृष्टिगत रखते हुए बिड़ला उद्योग समूह के द्वारा १९८० के सिंहस्थ के पूर्व एक विशाल सभा मंडप का निर्माण कराया। महाकालेश्वर मंदिर की व्यवस्था के लिए एक प्रशासनिक समिति का गठन किया गया है जिसके निर्देशन में यहाँ की व्यवस्था सुचारु रूप से चल रही है। हाल ही में इसके ११८ शिखरों पर १६ किलो स्वर्ण की परत चढ़ाई गई है। अब मंदिर में दान के लिए इंटरनेट सुविधा भी चालू की गई है।
उड़ान (1997 फ़िल्म)

संक्षेप

श्री सहाय (सईद जाफ़री) एक धनी उद्योगपति हैं जिन्हें हृदय की बिमारी है। उनके तीन अन्य व्यावसायिक सहयोगी हैं, श्री सूद (प्रेम चोपड़ा), श्री राणा (डैनी डेन्जोंगपा) और श्री सेठी (दलीप ताहिल)। तीनों ने अधिक मुनाफा कमाने के लिये  बच्चों के टॉनिक में ड्रग्स मिलाने की पेशकश की, जिससे वे बहुत कम उम्र से नशेड़ी बन जाए। सहाय इस प्रस्ताव पर अचंभित होते हैं और उन्होंने घोषणा की, उनका इससे कोई लेना-देना नहीं रहेगा। 
उस रात सहाय लापता हो जाता है, और कुछ दिनों में उसका शव मिल जाता है, और पोस्टमार्टम से पता चलता है कि वह दिल के फेल होने से मर गया। उसकी बेटी वर्षा (रेखा) अपने पिता के व्यापार को अपने हाथ लेती है, और उसे पता चलता है कि तीनों कारोबारी सहयोगी आपराधिक गतिविधियों में शामिल हैं, जिसमें धन का गबन भी शामिल है। वह उनका सामना करती है, और उन्हें दो दिनों के भीतर अपनी स्थिति स्पष्ट करने के लिए कहती है। उस समय सीमा से पहले, वर्षा को चिकित्सीय रूप से पागल घोषित किया जाता है और अस्पताल में भर्ती कर दिया जाता है। तीनों व्यावसायिक सहयोगियों अब बिना किसी बाधा के अपने काम पर लग जाते हैं। फिर वर्षा राजा (सैफ़ अली ख़ान) नामक एक व्यक्ति की मदद से वहाँ से भाग जाती है। अब, वर्षा और राजा मिलकर खलनायकों के खात्मे की एक कठिन यात्रा शुरू करते हैं।
मुन्ना भाई (फ़िल्म श्रृंखला)

मुन्ना भाई एम बी बी एस

मुरली प्रसाद शर्मा, जिसका नाम "मुन्ना भाई" है। एक अच्छे दिल वाला स्थानीय गैंगस्टर है जो आपराधिक गतिविधियों में भाग लेता है। मुन्ना भाई अपने पिता को प्रभावित करने के लिए एक डॉक्टर होने का दिखावा करता हैं, लेकिन जब पिता को सच्चाई का पता चलता है तो अपमान महसूस करता हैं। वह एक मेडिकल कॉलेज में डॉक्टर बनने के लिए दाखिला लेता है। फिल्म मुन्ना के बेहद अच्छे ढंग से निभाए गए संघर्ष का अनुसरण करती है क्योंकि वह चिकित्सा प्रणाली के बारे में अच्छे से समझने लगता है। मुन्ना अपने तरीके से एक मरीज का इलाज करता है और उसमें सफलता मिलती है।

लगे रहो मुन्ना भाई

श्रृंखला की दूसरी फ़िल्म में, मुन्ना भाई एक रेडियो जॉकी से मिलने के लिए इतिहास के एक प्रोफेसर के रूप में सामने आते है, जिन्हें रेडियो जॉकी से प्यार हो जाता है। वह उसे महात्मा गांधी पर एक व्याख्यान देने के लिए कहती है, और परिणामस्वरूप, वह गांधीवाद के बारे में अच्छे से बता देता है।

मुन्ना भाई एम बी बी एस

मुन्ना भाई एम बी बी एस ने कई पुरस्कार जीते। २००४ के फिल्मफेयर पुरस्कारों में, इसे सर्वश्रेष्ठ फिल्म के लिए फिल्मफेयर क्रिटिक्स अवार्ड, फिल्मफेयर बेस्ट स्क्रीनप्ले अवार्ड, फिल्मफेयर बेस्ट डायलॉग अवार्ड और चार अन्य नामांकन के अलावा फिल्मफेयर बेस्ट कॉमेडियन अवार्ड मिला। इसने २००४ के ज़ी सिने अवार्ड्स में कई पुरस्कार जीते जिनमें बेस्ट डेब्यूटिंग डायरेक्टर, ज़ी सिने अवार्ड इन ए कॉमिक रोल, बेस्ट सिनेमेटोग्राफी और बेस्ट डायलॉग अवार्ड शामिल हैं।
अन्य समारोहों में २००४ के राष्ट्रीय फिल्म पुरस्कार शामिल हैं जहां इसने सर्वश्रेष्ठ लोकप्रिय फिल्म के लिए राष्ट्रीय फिल्म पुरस्कार जीता और २००४ के अंतर्राष्ट्रीय भारतीय फिल्म अकादमी पुरस्कारों में इसने आईआईएफ़ए का सर्वश्रेष्ठ हास्य अभिनेता का पुरस्कार जीता।

लगे ओ मुन्ना भाई

लगे रहो मुन्ना भाई चार राष्ट्रीय फिल्म पुरस्कारों के अलावा कई अन्य पुरस्कार जीते। फिल्म ने बेस्ट फिल्म (क्रिटिक्स), बेस्ट कॉमेडियन, बेस्ट स्टोरी और बेस्ट डायलॉग के लिए फिल्मफेयर का पुरस्कार जीता।
बानसूर

भाषा

अहिरवती जिसे 'हिरवती' भी कहा जाता है (अहिर की भाषा भी राजपूताना की भाषा), अहिरवाल  क्षेत्र में बोली जाती महेन्द्रगढ़, नारनौल, गुरुग्राम, कोटिकासीम, कोटप्ती, बानसूर, बेहरोड़ और मुंडावार को अहिरवती बोलने वाले क्षेत्र का केंद्र माना जा सकता है। यहाँ सबसे ज्यादा राजस्थानी भाषा  बोली जाती है।

परिवहन

बानसूर तहसील का सबसे निकटतम प्रमुख रेलवे स्टेशन अलवर रेलवे जंक्शन बानसूर से  ५२ किलोमीटर पर दूर स्थित है। दूसरा सबसे बड़ा रेलवे स्टेशन खैरथल में ३७ किलोमीटर दूर है। बानसूर राष्ट्रीय राजमार्ग-8 द्वारा कोटपुटली के माध्यम से अच्छी तरह से दिल्ली और जयपुर से जुड़ा हुआ है। कोटपुटली बानसूर से १६ किलोमीटर दूर स्थित है। कोटपुटली के लिए रोडवेज बस सेवा सुबह ६:०० बजे से ८:१५ बजे तक उपलब्ध है।

बानसूर का किला

शहर के मध्य में बानसूर का किला है। यह शहर में लगभग किसी भी जगह से देखा जा सकता है। किसी भी समय किसी भी शुल्क के बिना किले का दौरा  किया जा सकता है। शहर के बारे में आश्चर्यजनक और उत्कृष्ट दृश्य किले से देखा जा सकते हैं। इसमें कई "बुर्ज" हैं एक बावड़ी  किले के बीच में भी देखी जा सकती है जिसमें कई सीढ़ियों को नीचे जाने के लिए उपयोग किया जाता है, लेकिन अब उपयोग में नहीं है। यह भूतपूर्व में पूर्वजों द्वारा उपयोग किए गए कुछ बेहतरीन जल संरक्षण मॉडल जैसे कि किले से सभी पानी इकट्ठा करने और इकट्ठा करने जैसा है। भविष्य में उपयोग के लिए बावड़ी सबसे अच्छा साधन है। किले में कई कैनन खड़े है। किले की दीवारें लगभग 6 से 7 फीट चौड़ी हैं।
क्रिस्टल स्वभाव

खनिज विज्ञान में क्रिस्टल स्वभाव (crystal habit) किसी खनिज के एक विषेश आकार से ही बनने या बढ़ने के लक्षण को कहते हैं। मसलन ऐस्बेस्टस बनाने वाले खनिज महीन रेशों के गुच्छे बनाने का स्वभाव रखते हैं जबकि हीरे में कार्बन आठ-मुखीय क्रिस्टल बनाने का स्वभाव रखता है।
बर्मी युद्ध

बर्मा पर अधिकार स्थापित करने के लिए अंग्रेजों ने तीन युद्ध किए जिन्हें बर्मी युद्ध के नाम से जाना जाता है।

प्रथम बर्मी युद्ध (1824 सें 1826)

पहला युद्ध लार्ड एमहर्स्ट (Lord Amherst) के शासनकाल में हुआ।

द्वितीय बर्मी युद्ध (सन् १८५२)

यांदाधू की सधि की शर्तों का पालन होने के कारण 1840 में अंग्रेजों को बर्मा से अपनी रेजिडेंसी हटा लेनी पड़ी। उनके व्यापार में भी यथेष्ट वृद्धि न हो सकी। इस पर रंगून के असंतुष्ट अंग्रेज व्यापारियों ने लार्ड डलहौजी के पास बर्मी सरकार के विरुद्ध अतिरंजित शिकायतें भेजीं। डलहौजी ने इन्हें सच मानकर समुद्री सैनिक अफसर लैबर्ट को रंगून भेजा। उसने अपने अभिमान और हठ से समस्या को सुलझाने की अपेक्षा अधिक पेचीदा बना दिया। बर्मी गवर्नर के व्यवहार से असंतुष्ट होकर उसने बंदरगाह पर गोलाबारी कर दी और कलकत्ते वापस आकर डलहौजी को युद्ध करने की सलाह दी। पीगू प्रांत तथा रंगून के बंदरगाह पर अंग्रेजों की दृष्टि पहले से ही थी। इसलिए गवर्नर जनरल ने अल्टिमेटम देकर बिना युद्ध की घोषणा किए ही 1852 में युद्ध छेड़ दिया और बिना संधि किए केवल एक घोषणा द्वारा धमकी देकर बर्मा के सबसे अधिक समृद्धिशाली प्रांत पीगू को ब्रिटिश साम्राज्य में मिला लिया। यह द्वितीय बर्मा युद्ध अनुचित और अन्यायपूर्ण था। इससे बर्मा एक स्थलीय राज्य रह गया। उसके वैदेशिक संबंध अंग्रेजों की इच्छा पर अवलंबित हो गए। आंतरिक क्रांति द्वारा पैगन को हटाकर मिंडन सम्राट् बना।
गोसाईपुरा

गोसाईपुरा एक छोटा सा गांव है जो भारतीय राज्य राजस्थान तथा जोधपुर ज़िले के फलोदी तहसील में स्थित है।
गोसाईपुरा गांव के ज्यादातर लोग खेती पर निर्भर करते है इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या ७७१  है।
अहोम सेना

अहोम सेना में घुड़सवार सेना, पैदल सेना के साथ-साथ नौसेना इकाइयां भी शामिल थीं जो अहोम साम्राज्य (1228 - 1824) के पाइक सिस्टम मिलिशिया पर आधारित थीं। राज्य में 18 वीं शताब्दी के अंत और 19 वीं शताब्दी की शुरुआत तक पेशेवर सैनिकों की सेना इकाइयां नहीं थीं, जब पूर्णानंद बुराहाहोइन ने मोआमोरिया विद्रोह को काबू करने में कप्तान थॉमस वेल्श के सिपाहियों की प्रभावशीलता को ध्यान में रखते हुए एक उठाया।

अवलोकन

अहोम सेना के विभिन्न संघर्ष सबसे महत्वपूर्ण थे जो पश्चिम के खिलाफ थे, बंगाल सुल्तानों और मुगल साम्राज्य से; और कोनबंग राजवंश (बर्मा) से दक्षिण के खिलाफ। इसकी जीत टर्बाक (1532), साराघाट की लड़ाई में मुगल साम्राज्य (1671), और इटखुली की अंतिम लड़ाई  (1682) के नेतृत्व वाली ताकतों के खिलाफ निर्णायक जीत थी, जिन्होंने असम से मुगलों की सेनाओं को खदेड़ दिया। इसकी प्रमुख विफलताएं चिल्लर (1653) की सेना, मीर जुमला II (1662) के नेतृत्व वाली सेना और अंततः असम के बर्मी आक्रमण (1817, 1819, 1821) के खिलाफ थीं। यद्यपि अहोम राज्य पश्चिम से सभी आक्रमणों का सामना कर सकता था, लेकिन यह दक्षिण से एकल महत्वपूर्ण चुनौती पर गिर गया और इसे नष्ट कर दिया गया।
बंदूक की नाल

बंदूक बैरल एक ट्यूब है जो की आमतौर पर धातु से बनी होती है, जिसके माध्यम से एक दमक या गैसों का तेजी से विस्तार के क्रम में एक उच्च वेग में प्रोजेकटाईल फैंका जाता है। बैरल आग्नेयास्त्रों और तोपखाने टुकड़े का हिस्सा हैं। पहले आग्नेयास्त्रों उस समय में बने थे जब धातु विज्ञान काफी उन्नत नहीं था और जब तोप के विस्फोटक बलों को झेलने के लिए नलियाँ सक्षम नही होती थी, इसलिए पाइप की सहायता से कुछ हद्द तक लम्बी बैरल का निर्माण किया गया। एक बंदूक बैरल विस्तार गैस प्रणोदक द्वारा उत्पादित में आयोजित करने में सक्षम होनी चाहिए और यह भी सुनिश्चित होना चाहिए कि प्रोजेकटाईल थूथन वेग फेंकने के द्वारा उपलब्ध हो जाता है। आधुनिक छोटे हथियारों बैरल में जाना जाता है और इसमें शामिल दबावों का सामना करने के लिए परीक्षण सामग्री के बने होते हैं। तोपखाने टुकड़े मज़बूती से पर्याप्त शक्ति प्रदान करने के लिए विभिन्न तकनीकों द्वारा बनाए जाते है। प्रारंभिक आग्नेयास्त्रों थूथन लोडिंग होते थे जिनमे पाउडर और मुज्ज्ले से निकले शॉट केवल गोली चलने के दर को कम करने के लिए सक्षम हुआ करते थे। ब्रीच लोडिंग गोली चलने की एक उच्च दर प्रदान करने में सहायक होते है।
ड्रेक जलमार्ग

ड्रेक जलमार्ग (Drake Passage) दक्षिण अमेरिका के हॉर्न अंतरीप और अंटार्कटिका के दक्षिण शेटलैन्ड द्वीपों के बीच के समुद्री क्षेत्र का नाम है। यह पूर्व में अटलांटिक महासागर को पश्चिम में प्रशांत महासागर से जोड़ता है। ड्रेक जलमार्ग की न्यूनतम चौड़ाई ८०० किमी है, जो कि अंटार्कटिका का किसी भी अन्य महाद्वीप से सब-से-कम वाली दूरी है।
बढ़ई

लकड़ी का काम करने वाले लोगों को बढ़ई या काष्ठकार(Carpenter) कहते हैं। ये प्राचीन काल से समाज के प्रमुख अंग रहे हैं। घर व मंदिरो की आवश्यक काष्ठ की वस्तुएँ बढ़ई द्वारा बनाई जाती हैं। इन वस्तुओं में मूर्ति, यज्ञ पात्र, रथ, चारपाई, कुर्सी, आलमारी, हल, चौकठ, खिड़की, दरवाजे इत्यादि सम्मिलित हैं। भारत मे सिविल,मेकेनिकल व अभियांत्रिकी कार्यो में इनका प्रमुख योगदान हैं इन्हे विश्वब्राह्मण भी कहा जाता है।
यह जाति भगवान विश्वकर्मा व सप्तऋषियों के वंसज हैं तथा ब्राह्मण वर्ण से सम्बन्ध रखते है|

परिचय

वैदिक काल में इनका कर्म यज्ञ करना, यज्ञ पात्र बनाना, मंदिरो को बनाना, मंदिरो में मूर्ति बनाना, ज्ञान की दीक्षा देना तथा वेद के ज्ञान व विज्ञान पे शोध करना था। भारत में वर्णव्यवस्था बहुत प्राचीन काल से चल रही है। कार्य के अनुसार ही जातियों की उत्पत्ति हुई है। जैसे लकड़ी के काम करने वाले 'बढ़ई' कहलाए। प्राचीन व्यवस्था के अनुसार बढ़ई जीवन निर्वाह के लिए वार्षिक वृत्ति पाते थे। इनको मजदूरी के रूप में विभिन्न त्योहारों पर भोजन, फसल कटने पर अनाज तथा विशेष अवसरों पर कपड़े तथा अन्य सहायता दी जाती थी। इनका परिवार काम करानेवाले घराने से आजन्म संबंधित रहता था। आवश्यकता पड़ने पर इनके अतिरिक्त कोई और व्यक्ति काम नहीं कर सकता था। पर अब नकद मजदूरी देकर कार्य कराने की प्रथा चल पड़ी है।
इनके ईस्ट देव भगवन विष्णु व विश्वकर्मा है। विश्वकर्मा पूजा के शुभ अवसर पर ये अपने सभी यंत्र, औजार तथा मशीन साफ करके रखते हैं। घर की सफाई करते हैं। हवन इत्यादि करते हैं। कहते हैं, ब्रह्मा ने सृष्टि की रचना की तथा विश्वकर्मा ने शिल्पों की। प्राचीन काल में उड़न खटोला, पुष्पक विमान, उड़नेवाला घोड़ा, बाण तथा तरकस और विभिन्न प्रकार के रथ इत्यादि का विवरण मिलता है जिससे पता चलता है कि काष्ठ के कार्य करनेवाले अत्यंत निपुण थे। 
इनकी कार्यकुशलता वर्तमान समय के शिल्पियों से ऊँची थी। पटना के निकट बुलंदी बाग में मौर्य काल के बने खंभे और दरवाजे अच्छी हालत में मिले है, जिनसे पता चलता है कि प्राचीन काल में काष्ठ शुष्कन तथा काष्ठ परिरक्षण निपुणता से किया जाता था। भारत के विभिन्न स्थानों पर जैसे वाराणसी में लकड़ी की खरीदी हुई वस्तुएँ, बरेली में लकड़ी के घरेलू सामान तथा मेज, कुर्सी, आलमारी इत्यादि सहारनपुर में चित्रकारीयुक्त वस्तुएँ, मेरठ तथा देहरादून में खेल के सामान, श्रीनगर में क्रिकेट के बल्ले तथा अन्य खेल के सामान, मैनपुरी में तारकशी का काम, नगीना तथा धामपुर में नक्काशी का काम, रुड़की में ज्यामितीय यंत्र, लखनऊ में विभिन्न खिलौने बनते तथा हाथीदाँत का काम होता है।
वर्तमान समय में बढ़ईगीरी की शिक्षा आधुनिक ढंग से देने के लिए बरेली तथा इलाहाबाद में बड़े बड़े विद्यालय हैं, जहाँ इससे संबंधित विभिन्न शिल्पों की शिक्षा दी जाती हैं। बढ़ई आधुनिक यंत्रों के उपयोग से लाभ उठा सकें, इसके लिए गाँव गाँव में सचल विद्यालय भी खोले गए हैं।